ভারতের সর্বোচ্চ আদালতকে ‘পক্ষপাতদুষ্ট’ বললেন কঙ্গনা! ভারতের সর্বোচ্চ আদালতকে ‘পক্ষপাতদুষ্ট’ বললেন কঙ্গনা!\nভারতের সর্বোচ্চ আদালতকে ‘পক্ষপাতদুষ্ট’ বললেন কঙ্গনা!\nবিনোদন | 20th September, 2021 3:34 pm\nভারতের নামকরা সংগীত শিল্পী জাভেদ আখতারের দায়ের করা মানহানির মামলার শুনানির জন্য সোমবার (২০ সেপ্টেম্বর) আদালতে হাজিরা দিয়েছেন অভিনেত্রী কঙ্গনা রানাউত। তবে জামিনযোগ্য মামলায় কেনও প্রতিবার তাকে উপস্থিত থাকতে হবে, এমন প্রশ্ন সরাসরি আদালতের কাছে তোলেন এই অভিনেত্রী। পাশাপাশি অন্য আদালতে মামলা স্থানান্তরিত করার আবেদনও জানান কঙ্গনা। খবর আনন্দবাজার পত্রিকার।\nঅভিনেত্রীর দাবি, আদালতের ওপর থেকে বিশ্বাস হারিয়েছেন তিনি। আন্ধেরি আদালতে মামলার শুনানিতে স্বাচ্ছন্দ্য বোধ করছেন না। তার আইনজীবী বলেন, অভিনেত্রী মনে করেন আদালত পক্ষপাতদুষ্ট।\nএর আগে, জাভেদের করা মানহানি মামলা বহাল রেখে কঙ্গনার পাল্টা আবেদন বাতিল করে দেন মুম্বাই হাইকোর্ট। হাজিরা নিয়েও কড়াকড়ি করেন আদালত। ‘কুইন’ ছবির নায়িকার বক্তব্যের পরেই দায়ের হওয়া মামলার শুনানি ১৫ নভেম্বর পর্যন্ত মুলতবি ঘোষণা করেন মুখ্য মহানগর হাকিম।\nপ্রসঙ্গত, কঙ্গনার আইনজীবী রিজওয়ান সিদ্দিকি চলতি বছরের শুরুর দিকে আন্ধেরি মেট্রোপলিটন ম্যাজিস্ট্রেট আদালতে শুরু হওয়া মানহানি মামলাকে চ্যালেঞ্জ জানিয়েছিলেন। অন্য দিকে, জাভেদের আইনজীবী জয় ভরদ্বাজ হাইকোর্টকে জানিয়েছেন, গীতিকারের অভিযোগের ভিত্তিতে ম্যাজিস্ট্রেট কঙ্গনার সাক্ষাৎকারের অংশগুলো দেখেন এবং পুলিশি তদন্তের নির্দেশ দেন।\nউল্লেখ্য, এক টিভি চ্যানেলকে দেয়া সাক্ষাৎকারে তার বিরুদ্ধে মানহানিকর ও ভিত্তিহীন মন্তব্য করেছেন কঙ্গনা, এই অভিযোগ জানিয়ে জাভেদ গত বছরের নভেম্বরে কঙ্গনার বিরুদ্ধে আন্ধেরি মেট্রোপলিটন ম্যাজিস্ট্রেটের কাছে ফৌজদারি মামলা দায়ের করেন।


চলমান আন্দোলন থামানোর একমাত্র পথ মধ্যবর্তী নির্বাচন – MIMS TV\nধর্ষণের সর্বোচ্চ শাস্তি মৃত্যুদণ্ড দিয়ে চলমান আন্দোলন থামবে না। মধ্যবর্তী নির্বাচনই এর একমাত্র পথ। বললেন গণস্বাস্থ্য কেন্দ্রের প্রতিষ্ঠাতা ও ট্রাস্ট্রি ডা. জাফরুল্লাহ চৌধুরী।\nডা. জাফরুল্লাহ বলেন, একটা মধ্যবর্তী নির্বাচন দিয়ে দেখুন না। নির্বাচনে আসুন, গণতন্ত্র ফেরত দিন, গণতন্ত্র ফিরিয়ে দেয়াই এই রোগের চিকিৎসা। আমি বলি, আপনি সামগ্রিক পরিবর্তন আনেন। একটা কমিশন করে সবাই ডাকুন। আপনি একলা কিছুই করতে পারবেন না। স্বাস্থ্য মন্ত্রণালয়ের দুর্নীতির ব্যাপকতা তুলে ধরে ‘সরকার চুরিতে চ্যাম্পিয়ন হয়ে গেছে’ বলে মন্তব্য করেন তিনি।\nতিনি বলেন, ভারতীয় প্রেসক্রিপশনে দেশ চলতে পারে না। হঠাৎ মন্ত্রী সাহেব বলছেন, ভারতের সঙ্গে আমাদের রক্তের সম্পর্ক আছে। কী রক্তের সম্পর্ক আছে? মুক্তিযুদ্ধের সময় আমরা যে রক্ত ঝরিয়েছি সেটা না আজকে ভারতীয় জোটের সম্পর্ক। ভারতীয় গোয়েন্দা বাহিনী ও ইসরাইলের মোসাহেদ আপনাকে ভুল পথে নিচ্ছে। এই ভুল পথ থেকে সরে না আসলে সবার জন্য সমূহ বিপদ।\nরাষ্ট্রের সর্বক্ষেত্রে নারীর সমান অধিকার ও তাদের একলা চলার নিশ্চয়তা ও নিরাপত্তার বিধান করতে হবে বলেও দাবি জানান তিনি।


পরীক্ষার প্রথমদিনেই মাধ্যমিকের প্রশ্নপত্র ফাঁস! রিপোর্ট তলব শিক্ষামন্ত্রীর– News18 Bengali\nপরীক্ষার প্রথমদিনেই মাধ্যমিকের প্রশ্নপত্র ফাঁস! রিপোর্ট তলব শিক্ষামন্ত্রীর\nUpdated:Feb 12, 2019 07:36 PM IST\nছবি: হোয়াটসঅ্যাপ ৷\n#কলকাতা: জীবনের প্রথম বোর্ড পরীক্ষা ৷ দুরুদুরু বুকে পরীক্ষা হলে হাজির মাধ্যমিক পরীক্ষার্থীরা ৷ এক্কেবারে নিয়ম মেনে ঠিক সময়ে শুরু হল পরীক্ষা ৷ তখন পরীক্ষা শুরু হয়েছে মাত্র তিরিশ মিনিট হয়েছে ৷ আর এর মধ্যেই ফাঁস হয়ে গেল মাধ্যমিক পরীক্ষার প্রথম ভাষার বাংলা প্রশ্নপত্র ৷ সোশ্যাল মিডিয়ায় ইতিমধ্যেই ছড়িয়ে পড়েছে ফাঁস হওয়া সেই প্রশ্নপত্রের ছবি ৷ অ্যাপের মাধ্যমে মাধ্যমিকে টুকলির চেষ্টার অভিযোগ ৷\nইতিমধ্যেই এ বিষয়ে খোঁজখবর নিতে শুরু করেছে মধ্যশিক্ষা পর্ষদও৷ গতবছর স্কুলের ভিতর থেকে এই প্রশ্নপত্র ফাঁস নিয়ে চূড়ান্ত হট্টগোল হয় রাজ্যজুড়ে ৷ যা থেকে শিক্ষা নিয়ে এবার কঠোর নিরাপত্তার ব্যবস্থা করেছিল পর্ষদ ৷ কিন্তু তারপরেও একটি প্রশ্নপত্রের ছবি ছড়িয়ে পড়ায় নড়েচড়ে বসেছে কর্তৃপক্ষ৷ এই প্রশ্নপত্রটি আসল কি না, সে বিষয়ে খোঁজ খবর নেওয়া শুরু হয়েছে।\nইতিমধ্যেই পর্ষদ সভাপতির কাছ থেকে রিপোর্ট তলব করেছেন শিক্ষামন্ত্রী পার্থ চট্টোপাধ্যায় ৷ কীভাবে হোয়াটসঅ্যাপে প্রশ্নপত্রের ছড়িয়ে পড়ল তা নিয়ে প্রশ্ন উঠতে শুরু করেছে ৷ তদন্ত শুরু করেছে পর্ষদ অফিসে সাইবার ক্রাইম অফিসাররা ৷\nগত বছর উত্তরবঙ্গের ময়নাগুড়ির একটি স্কুল থেকে মাধ্যমিকের প্রশ্ন ফাঁসের অভিযোগ উঠেছিল। হোয়াটস অ্যাপে ভুয়ো প্রশ্ন ছড়িয়ে বিভ্রান্তি ছড়ানোর চেষ্টাও হয়েছিল। এ বছর এমন ঘটনা রুখতে কঠোর নিরাপত্তার ব্যবস্থা নেওয়া হয় মধ্যশিক্ষা পর্ষদের তরফে। নির্দেশ দেওয়া হয়, সেন্টার ইনচার্জ, অফিসার ইনচার্জ, ভেনু ইনচার্জ, ভেনু সুপারভাইজার ও অতিরিক্ত ভেনু সুপারভাইজার ছাড়া কারও কাছে মোবাইল রাখা যাবে না। পরীক্ষা শুরুর ২০ মিনিট আগে অর্থাৎ ১১টা৪০ মিনিটে প্রশ্নের প্যাকেট খুলতে হবে। পাঁচ মিনিট আগে খাতা দিতে হবে।\nদেখুন সেই ভয়ানক ভিডিও-\n#council for secondary education#madhyamik examination 2019\nFirst published: 06:00:47 PM Feb 12, 2019


বিদায় ২০১০ - পুরনো বৃত্তেই বাংলাদেশের রাজনীতি | বিশ্ব | DW | 31.12.2010\nবিদায় ২০১০ - পুরনো বৃত্তেই বাংলাদেশের রাজনীতি\nসাফল্য আর ব্যর্থতার হিসেব কষে বিদায় নিল ২০১০৷ বিদায়ী বছরে বঙ্গবন্ধু শেখ মুজিবর রহমানের ঘাতকদের ফাঁসি হয়েছে৷ কাজ শুরু করেছে যুদ্ধাপরাধ ট্রাইবুন্যাল৷ কিন্তু রাজনীতি রয়ে গেছে সেই পুরনো বৃত্তে৷ তবে অর্থনীতি দিয়েছে সুখবর৷\nবাংলাদেশের জাতীয় সংসদ ভবন\nবিদায়ী বছরের শুরুতেই ২৭শে জানুয়ারি স্বাধীন বাংলাদেশের স্থপতি বঙ্গবন্ধু শেখ মুজিবুর রহমানের পাঁচ ঘাতকের ফাঁসি কর্যকরের মধ্য দিয়ে জাতি অনেকটা গ্লানিমুক্ত হয়৷ তারপর সংবিধানের ৫ম এবং ৭ম সংশোধনী বাতিলের মধ্য দিয়ে উচ্চ আদালত সামরিক শাসনকে অবৈধ ঘোষণা করে৷ যারা অবৈধভাবে ক্ষমতা দখল করেছিল তাদের বিচারের কথাও বলা হয়৷ যা গণতন্ত্রের পথ সংহত করে৷\nবঙ্গবন্ধু শেখ মুজিবর রহমানের ঘাতকদের ফাঁসি হয়েছে বিদায়ী বছরে\nকিন্তু বিরোধী দল বরাবরের মতই সংসদ বর্জন করেছে৷ ডেকেছে হরতাল৷ ১২ই নভেম্বর বিরোধী দলীয় নেত্রী বেগম খালেদা জিয়াকে ক্যান্টনমেন্টের বাড়ি থেকে উচ্ছেদের ঘটনায় হরতালসহ রাজপথের আন্দোলনের দিকে ঝুঁকে পড়েছে বিএনপি৷ যাকে রাজনীতির পুরনো চিত্র বলে অভিহিত করেন অধ্যাপক ড. ইমতিয়াজ আহমেদ৷ তিনি বলেন, রাজনীতির যে গুনগত পরিবর্তন আশা করা হয়েছিল তা হয়নি৷ যা হতাশার সৃষ্টি করেছে৷\nখালেদা জিয়াকে ক্যান্টনমেন্টের বাড়ি থেকে উচ্ছেদের ঘটনায় আন্দোলনের দিকে ঝুঁকে পড়ে বিএনপি\nযুদ্ধাপরাধীদের বিচারের জন্য আন্তর্জাতিক অপরাধ ট্রাইবুন্যাল গঠন করা হয় ২৫শে মার্চ৷ দেশের মানুষের দাবি মেনে যুদ্ধাপরাধের অভিযোগে গ্রেফতার করা হয়েছে নিজামী, মুজাহিদ ও সাকা চৌধুরীসহ ৬ শীর্ষ রাজনৈতিক নেতাকে৷ প্রণয়ন করা হয়েছে একমুখী নতুন শিক্ষানীতি৷ তবে অর্থনীতির ক্ষেত্রে শেয়ার বাজারে বার বার ধস নামার ঘটনা ক্ষুব্ধ করেছে বিনিয়োগকারীদের৷ তারপরও অর্থনীতি এগিয়েছে ইতিবাচকভাবে৷\nযুদ্ধাপরাধের অভিযোগে গ্রেফতার করা হয়েছে সাকা চৌধুরীকেও\nইমতিয়াজ আহমেদ জানান, ভারতের সঙ্গে নতুন নতুন বাণিজ্য চুক্তি সেখানে বাংলাদেশের বাজার সৃষ্টি করবে৷ নানা সংকটের পরও তৈরি পোশাক শিল্প আন্তর্জাতিক বাজারে তার অবস্থান আরো সংহত করেছে৷ প্রবৃদ্ধি শতকরা ৬ ভাগ ছাড়িয়ে যেতে পারে৷ দ্রব্যমূল্য, বিদ্যুত, গ্যাস আর পানি নিয়ে সংকট কাটেনি৷ তবে নতুন নতুন পরিকল্পনা নেয়া হয়েছে - যার ফল পেতে সময় লাগবে৷\n৩রা জুন ঢাকার নিমতলীতে ভয়াবহ অগ্নিকান্ডে ১১৭ জন নিহত হন\nঅগ্নিকাণ্ড, পাহাড়ধ্বস, সড়ক, ট্রেনসহ নানা দুর্ঘটনার বছর ছিল ২০১০ সাল৷ ৩রা জুন ঢাকার নিমতলীতে ভয়াবহ অগ্নিকান্ডে ১১৭ জন নিহত হন৷ আর কক্সবাজারে পাহাড় ধ্বসে নিহত হন ৫০ জন৷\nইভটিজিং নামের সামাজিক ব্যাধি বছর জুড়ে ছিল আলোচনায়৷ ইভটিজিং-এর কারণে প্রাণ দিতে হয়েছে মা ও শিক্ষকসহ ২২ তরুণী-কিশোরীকে৷ তবে শেষ পর্যন্ত ইভটিজিং প্রতিরোধে চালু হয় ভ্রাম্যমান আদালত৷\nআন্তর্জাতিক অঙ্গনে কোপেনহেগেন সম্মলনে জলবায়ু পরিবর্তন নিয়ে বাংলাদেশ তার ভূমিকার কারণে দৃষ্টি কাড়লেও কানকুন সম্মেলেনে সে ছিল ম্রিয়মান৷\nগ্রামীণ ব্যাংকের তহবিল স্থানান্তরের প্রশ্ন নিয়ে ড. মোহাম্মদ ইউনুসকে নিয়ে সরব হয়ে ওঠে সংবাদ মাধ্যম\nড. ইমতিয়াজ বলেন, বাংলাদেশ যেন এব্যাপারে বিদেশী সহায়তার দিকে চেয়ে আছে৷ জলবায়ু পরিবর্তনের প্রভাব মোকাবেলা এবং পুনর্বাসনে নিজস্ব উদ্যোগ দেখা যায়নি বিদায়ী বছরে৷\nবছরের শেষ দিকে গ্রামীণ ব্যাংকের প্রতিষ্ঠাতা শান্তিতে নোবেল বিজয়ী অর্থনীতিবিদ ড. মোহাম্মদ ইউনুসকে নিয়ে সরব হয়ে ওঠে সংবাদ মাধ্যম এবং সরকার৷ বিষয় ছিল গ্রামীণ ব্যাংকের তহবিল গ্রামীন কল্যাণে স্থানান্তরের প্রশ্ন৷ এসব অভিযোগের সত্যতা উড়িয়ে দিয়েছেন প্রফেসর ইউনুস৷ আর উইকিলিকস আলোচনায় নিয়ে আসে ব়্যাবের ক্রসফায়ারের ঘটনা৷\nকি-ওয়ার্ডস বাংলাদেশ, রাজনীতি, শেখ মুজিবুর রহমান, অগ্নিকাণ্ড, পাহাড়ধ্বস, সড়ক, দুর্ঘটনা, অর্থনীতি, ইউনুস, Bangladesh, 2010


coronavirus: ডেটলাইন মালদা: করোনা যোদ্ধা স্বাস্থ্যকর্তার অর্থ দান একরত্তিকে - malda: in the midst of various unpleasant news in the corona crisis, what can be said withoutaglimpse of fresh air | Eisamay\nmalda: in the midst of various unpleasant news in the corona crisis, what can be said withoutaglimpse of fresh air\nডেটলাইন মালদা: করোনা যোদ্ধা স্বাস্থ্যকর্তার অর্থ দান একরত্তিকে\nfeedcrawler user | Ei Samay | Updated: Sep 14, 2020, 9:00 AM\nএই 'সাধারণ মানুষ' টি হলেন মালদার উপমুখ্য স্বাস্থ্য আধিকারিক -১ মৃগাঙ্কমৌলি কর। যিনি করোনা সংক্রমণের বিরুদ্ধে লড়াইতে জেলাতে একদম প্রথম সারির সৈনিক। নিজেও সংক্রমিত হয়েছিলেন এবং সম্প্রতি সুস্থ হয়ে আবার যুদ্ধের ময়দানে নেমে পড়েছেন।\nকরোনা আবহে নানান অপ্রীতিকর খবরের মধ্যে এক আলো মালদার সাগরদিঘি গ্রামের প্রান্তিক চাষী পরিবারে। কর্তা-গিন্নি অশোক ও মধুমালা মণ্ডল অবশ্য বলছেন, 'তাঁদের অন্ধকার নেমে আসা পরিবারে ডাক্তার স্যার এক টুকরো আলোর দিশা। আর যার জন্য এই ইতিবাচক ভাবনা তিনি অবশ্য ফুৎকারে সব উড়িয়ে দিয়ে জানাচ্ছেন, 'একজন সাধারণ মানুষের যা করা উচিত আমি সেটুকুই করার চেষ্টা করেছি মাত্র, এর মধ্যে বাড়াবাড়ি কিছু নেই।'\nএই 'সাধারণ মানুষ' টি হলেন মালদার উপমুখ্য স্বাস্থ্য আধিকারিক -১ মৃগাঙ্কমৌলি কর। যিনি করোনা সংক্রমণের বিরুদ্ধে লড়াইতে জেলাতে একদম প্রথম সারির সৈনিক। নিজেও সংক্রমিত হয়েছিলেন এবং সম্প্রতি সুস্থ হয়ে আবার যুদ্ধের ময়দানে নেমে পড়েছেন। মুখ্যমন্ত্রীর ঘোষণা মতো করোনা যোদ্ধা হিসেবে তিনি ১ লক্ষ টাকা পেয়েছেন রাজ্য সরকারের কাছ থেকে। আর পুরোটাই দান করে দিয়েছেন ক্যানসার আক্রান্ত করোনা জয়ী এক শিশুর চিকিৎসার জন্য।\nইংরেজবাজার থানার মহদীপুর গ্রামপঞ্চায়েত এলাকার সাগরদিঘি গ্রামের অশোক ও মধুমালা মণ্ডলের বছর আটেকের মেয়ে সুমি গত মে মাসে করোনা আক্রান্ত হয়েছিল। সরকারি ব্যবস্থাপনাতেই তাকে শিলিগুড়ির কোভিড হাসপাতালে নিয়ে যাওয়া হয়। সুস্থ্ হয়ে বাড়ি ফেরার পর সুমিকে দেখতে গিয়েছিলেন উপ মুখ্য স্বাস্থ্য আধিকারিক -১ মৃগাঙ্কমৌলি কর-সহ জেলা স্বাস্থ্য প্রশাসনের কয়েকজন আধিকারিক। ওখানে গিয়েই স্বাস্থ্য কর্তা মৃগাঙ্ক জানতে পারেন গত ২ বছর ধরে ছোট্ট সুমি ব্লাড ক্যানসারে আক্রান্ত। তাঁর চিকিৎসা করাতে গিয়ে পরিবারটি সর্বশান্ত।\nসব শুনে ফিরে এলেও মৃগাঙ্কের মনে ছিল পুরো বিষয়টি। মুখ্যমন্ত্রীর ঘোষণা মতো করোনা জয়ী যোদ্ধা হিসেবে ১ লক্ষ টাকা পেয়েছেন তিনি। আর পুরো টাকাটাই ট্রান্সফার করে দিয়েছেন সুমির চিকিৎসার জন্য তৈরি ব্যাঙ্ক অ্যাকাউন্টে। এদিন মৃগাঙ্ককে ফোনে ধরতেই তাঁর বিস্মিত প্রশ্ন, 'জেলাশাসক ও সিএমওএইচ ছাড়া তো কারও জানার কথা নয়, কীভাবে জানলেন?' পরে বলেন, 'একেবারেই সাধারণ ঘটনা। একজন সাধারণ মানুষ এই পরিস্থিতিতে দাঁড়িয়ে যা করতে পারতেন আমি তার চাইতে বেশি কিছু করিনি।' জেলার মুখ্য স্বাস্থ্য আধিকারিক ভূষণ চক্রবর্তী বলেন, 'আমি মৃগাঙ্কর গর্বিত সহকর্মী। একদিকে কাজ পাগল, অন্যদিকে বড় মনের একটা মানুষ । সুমির পাশে দাঁড়ানোর ঘটনাটা জানি। বয়সে আমার চাইতে ছোট তাই আশীর্বাদ করার পাশাপাশি কাজের জন্য ওকে শ্রদ্ধাও করি।'\nআর অশোক ও মধুমালার বক্তব্য, 'কী বলবো বলুন তো, ভগবান! একটুকরো জমির উপর ভরসা করে দুই ছেলে মেয়ে নিয়ে কোনও মতে সংসার চলছিল, কিন্তু মেয়েটার ক্যানসার ধরা পড়তেই চোখে অন্ধকার দেখছিলাম। ডাক্তার স্যার যেন আলো হয়ে দেখা দিয়েছেন।'\nস্বাদে মন ভরাচ্ছে লালমাটির মোসাম্বি পরের খবর\nমালদার খবর Maldah News Malda news Infant Baby coronavirus\nWeb Title : malda: in the midst of various unpleasant news in the corona crisis, what can be said withoutaglimpse of fresh air


Mamata Banerjee assures to help farmers at the time of pandemic dgtl - Anandabazar\nMamata Banerjee assures to help farmers at the time of pandemic dgtl\nকলকাতা ২৫ অগস্ট ২০২০ ১৭:৪৯\nনবান্নে সাংবাদিক বৈঠকে মমতা বন্দ্যোপাধ্যায়। ছবি: ভিডিয়ো গ্র্যাব।\nএক আমফানে রক্ষে ছিল না, তার উপর মহামারি এবং সর্বোপরি ভারী বর্ষণ, এ সবের জেরে ব্যাপক ক্ষতি হয়েছে কৃষিকাজের। সেখান থেকে ঘুরে দাঁড়াতে হলে কৃষকদের দিকে সাহায্যের হাত বাড়িয়ে দেওয়া প্রয়োজন। তাই দেখতে হবে, কৃষক বন্ধু প্রকল্প থেকে কেউ যেন বঞ্চিত না হন। মঙ্গলবার নবান্ন থেকে এমনই বার্তা দিলেন মুখ্যমন্ত্রী মমতা বন্দ্যোপাধ্যায়।\nএ দিন নবান্নের সভাঘরে আয়োজিত পাঁচ জেলার সঙ্গে ভিডিয়ো কনফারেন্সের মাধ্যমে বৈঠকে মুখ্যমন্ত্রী বলেন, ‘‘ঘূর্ণিঝড়ে অনেক ক্ষতি হয়ে গিয়েছে। দেখতে হবে, আর ক্ষতি যেন না হয়। প্রাকৃতিক দুর্যোগের জেরে প্লাবনের আশঙ্কা দেখা দিয়েছে। জল জমেছে কৃষিজমিতে। তাতে ফসলের ক্ষতি হতে পারে। এমন অবস্থায় ১০০ দিনের কাজের মাধ্যমে কৃষকদের সাহায্য করতে হবে। চাষের জমি থেকে জমা জল কী ভাবে বার করা যায়, করতে হবে তার ব্যবস্থাও।’’\nঅতিমারি পরিস্থিতিতে স্বাভাবিকের তুলনায় খরচ অনেকটাই বেড়ে গিয়েছে। তা সত্ত্বেও আমফানের প্রভাবে যাঁরা ক্ষতিগ্রস্ত হয়েছেন, আগামী ৭ দিনের মধ্যে তাঁদের ক্ষতিপূরণ মিটিয়ে দিতে হবে বলেও এ দিন নির্দেশ দেন মুখ্যমন্ত্রী। তিনি বলেন, ‘‘গত ২৩ মার্চ বাংলায় প্রথম করোনা রোগী ধরা পড়ে। করোনার প্রকোপে আগের চেয়ে প্রচুর খরচ বেড়েছে। সেই তুলনায় কমেছে আয়। তবে ভিন্ রাজ্য থেকে কোনও করোনা রোগী এলেও সেটাকেও রাজ্যের হিসেবে ঢুকিয়ে দিতে হবে। দেখতে হবে, তিনি যেন সব রকম চিকিৎসা পান। এখনও পর্যন্ত যাঁরা ঘূর্ণিঝড়ের ক্ষতিপূরণ পাননি, আগামী সাত দিনের মধ্যে তা মিটিয়ে দিতে হবে। পরিযায়ী শ্রমিকরা কাজ পেয়েছেন কিনা, সে ব্যাপারে রিপোর্ট জমা দিতে হবে অবিলম্বে।’’\nআরও পড়ুন: ফোনে কৈলাস, বাড়িতে মেনন, জোড়া-কথা সেরে শোভন শিবির বলল ‘ভাল আলোচনা’\nআরও পড়ুন: ধর্মনিরপেক্ষ হলে তুরস্কে কেন? এ বার সঙ্ঘের রোষে আমির খান\nসেপ্টেম্বরের মধ্যে রাজ্যে মহামারি পরিস্থিতি নিয়ন্ত্রণে আসতে পারে বলে এ দিন আশা প্রকাশ করেন মুখ্যমন্ত্রী। পরিস্থিতি নিয়ন্ত্রণে এলে ফের তিনি জেলায় জেলায় সফরে বেরোবেন বলে জানান। সেপ্টেম্বরের মধ্যে রাজ্যের বকেয়া প্রকল্পও শেষ করার নির্দেশ দেন তিনি। তবে টাকা মিলছে না বলে কাজ বন্ধ রাখা যাবে না বলে সাফ জানিয়ে দেন মুখ্যমন্ত্রী।\nMamata Banerjee Nabanna Cyclone Amphan Farmers Rainfall Coronavirus\nওমিক্রনে কি শুধু মৃদু উপসর্গ? বিজ্ঞানীরা আপাতত ব্যস্ত তথ্য ও পরিসংখ্যান খুঁজতে


মমতার স্বপ্ন কি পূরণ হবে?\n২২ এপ্রিল ২০১৯, ১৬:৫১\nআপডেট: ২৫ এপ্রিল ২০১৯, ১৩:৫৩\nভারতের বিভিন্ন জনমত জরিপ প্রতিষ্ঠান বারবার তাদের প্রতিবেদনে উল্লেখ করেছে এবার পশ্চিমবঙ্গে তৃণমূল কংগ্রেসের আসন। বাড়বে বিজেপির আসন। সেসব জনমত সমীক্ষাকে বুড়ো আঙুল দেখিয়ে রাজ্যের মুখ্যমন্ত্রী মমতা বন্দ্যোপাধ্যায় এখনো রাজ্যের বিভিন্ন স্থান চষে বেড়াচ্ছেন আর বলছেন, এবার পশ্চিমবঙ্গের ৪২ আসনেই জিতছে তৃণমূল। দুই দফায় যে পাঁচটি আসনে নির্বাচন হয়েছে, সেই পাঁচটি আসনেও তাঁরাই জিততে চলেছে। বিজেপিও পাল্টা দিয়ে বলেছে, প্রথম দফার নির্বাচনে পাঁচটি আসনেই জিতছে এবার বিজেপি। বিজেপির কথাকে আদৌ আমলে না নিয়ে মমতা ঘোষণা দিচ্ছেন, এবার ৪২ আসনই পাচ্ছে তাঁর দল তৃণমূল। তবে মমতা এ ঘোষণা আরও ছয় মাস আগে থেকে দিচ্ছেন।\nমমতা বলেছেন, এই রাজ্যের ৪২ আসনে তিনি জয়ী হয়ে মোদিকে হটিয়ে জনগণের সরকার গড়বেন। আর তিনিই হবেন মোদিবিরোধী সরকার গড়ার প্রধান কারিগর। আর মমতার দলের নেতারা আরও একটু সংযোজন করে বিভিন্ন নির্বাচনী জনসভায় ঘোষণা দিচ্ছেন, ৪২ আসন পেলেই মমতা হবেন ভারতের প্রথম বাঙালি প্রধানমন্ত্রী। ভারতের লোকসভায় ৫৪৩ আসনের মাত্র ৪২টি আসনে জয়লাভ করে প্রধানমন্ত্রী হওয়ার স্বপ্ন দেখা শুরু করেছেন মমতা। কিন্তু বাস্তবে তা কতটুকু সম্ভব, তা নিয়ে রাজনৈতিক মহলে নানা বিতর্ক রয়েছে। কেউ বলছেন মমতার এটা প্রচারের হাতিয়ার। তিনি ৪২ আসন পেলেই যে কংগ্রেস এবং বিজেপি–বিরোধীরা তাঁকে প্রধানমন্ত্রী মেনে নেবেন, তাঁর ঘোষণা এখনো মমতার জোটের পক্ষ থেকে আসেনি। তবুও মমতা প্রধানমন্ত্রী হওয়ার স্বপ্ন নিয়ে এগিয়ে যাচ্ছেন।\nআর ৪২ আসনে জয়ের কথা বলতে গিয়ে বেফাঁস মন্তব্য করতে পিছপা হচ্ছেন না মমতা। তিনি এখন আদৌ পাত্তা দিচ্ছেন না বাম দলকে। তাঁর কথা, ওরা শেষ হয়ে গেছে। আবার এ কথাও বলছেন, কংগ্রেস এখন সাইবোর্ডের দল হয়েছে। তবে তিনি যে বিজেপিকে পাত্তা দিচ্ছেন, তা তাঁর কথাবার্তায় স্পষ্ট আভাস পাওয়া যাচ্ছে। কারণ, তার যত রাগ ও মন্তব্য, সিংহভাগ বিজেপির দিকেই।\nসবচেয়ে বড় কথা হলো কংগ্রেসের দুর্গ মুর্শিদাবাদ এবং মালদহের পাঁচটি আসনে তৃণমূল কংগ্রেসের জেতা যে কঠিন হয়ে পড়েছে, সেটা হয়তো মমতা নিজেও বুঝে গেছেন। তাই এই দুই জেলার পাঁচ আসন ছিনিয়ে নেওয়ার জন্য নানান বেফাঁস মন্তব্য বলে যাচ্ছেন। এই পাঁচটি আসনের মধ্যে চারটি আসনই ছিল কংগ্রেসের আর একটি বাম দলের। তাঁদের দলের কোনো আসন ছিল না। এবার কেবল কংগ্রেস সাংসদ মৌসম বেনজির নূরকে ভাগিয়ে মমতা তাঁর দলে নিয়ে বাজিমাত করতে চাইছেন। তবে মৌসম বেনজিরের সেই আসনে জয়ের জন্য তীব্র চ্যালেঞ্জ মোকাবিলা করতে হচ্ছে।\nএদিকে জনমত সমীক্ষা এমন কোনো নিশ্চিত ইঙ্গিত দেয়নি যে মমতা এবার মালদহ আর মুর্শিদাদের কংগ্রেস দুর্গ ভেঙে তছনছ করে দেবেন? অথচ মমতা মুর্শিদাবাদ জেলার বহরমপুর আসনের কংগ্রেস প্রার্থী বিদায়ী সাংসদ অধীর চৌধুরী এবং মুর্শিদাবাদের জঙ্গিপুর আসনের কংগ্রেস প্রার্থী ও বর্তমান বিদায়ী সাংসদ সাবেক রাষ্ট্রপতি প্রণব মুখার্জির ছেলে অভিজিৎ মুখার্জির বিরুদ্ধে লাগাতার প্রচার চালিয়ে যাচ্ছেন। এখন নতুন অস্ত্র তুলেছেন মমতা। বলেছেন, এই অধীর চৌধুরী ও অভিজিৎ মুখোপাধ্যায়কে জেতানোর জন্য মাঠে নেমেছে হিন্দুত্ববাদী সংগঠন আরএসএস বা রাস্ট্রীয় স্বয়ং সেবক সংঘ। আর এ অভিযোগ তুলে মমতা এখন প্রকাশ্যেই এই দুই প্রার্থীকে ঘায়েল করতে চাইছেন। কংগ্রেস বলেছে, এই মুর্শিদাবাদ ও মালদহ জেলায় অর্ধেকের বেশি সংখ্যালঘু মুসলিম ভোটার। সেই ভোটকে করায়ত্ত করার জন্য এবার কংগ্রেসের সঙ্গে আরএসএসকে জড়াচ্ছে তৃণমূল। তবে এতে লাভ হবে না মমতার। এই পাঁচ আসনের মধ্যে দুটি আসনে বিজেপির দুই সংখ্যালঘু মুসলিম প্রার্থী রয়েছেন।\nএদিকে মমতার ৪২–এ ৪২ পাওয়ার যে স্বপ্ন, তাঁর কটাক্ষ করতে ছাড়েননি বিজেপির বিদায়ী সাংসদ ও কেন্দ্রীয় প্রতিমন্ত্রী সুরিন্দর সিং আলুওয়ালিয়া। তিনি এবার বর্ধমান-দুর্গাপুর আসনে বিজেপির প্রার্থী। গত নির্বাচনে জিতেছিলেন দার্জিলিং থেকে। আলুওয়ালিয়া প্রশ্ন তুলেছেন, কীভাবে তিনি নিশ্চিত হয়ে এ কথা বলছেন যে ৪২–এ ৪২ আসন পাবেন? তবে কি তিনি সব আসনের জয়ের আগেই ব্লুপ্রিন্ট তৈরি করে রেখেছেন? তাই তো তিনি বিজেপিকে মাঠে নামতে দিচ্ছেন না। সভা করতে দিচ্ছেন না। মিছিলে বাধা দিচ্ছেন। এরপরেই তিনি কটাক্ষ করে বলেন, ‘৪২ আসনে জয় নয়, এবার ৪২ আসনেই হারবেন। এবার তো জোয়ার এসেছে বিজেপিতে।’\nসারদা–কাণ্ডে আমানত লুট: মমতার বিরুদ্ধে তদন্ত হবে\nমুর্শিদাবাদের বহরমপুর আসনে কংগ্রেস প্রার্থী অধীর চৌধুরীর বিরুদ্ধে তৃণমূলের একটানা প্রচারে ক্ষুব্ধ অধীর চৌধুরী। তিনি বলেছেন, ‘এবার কংগ্রেস ক্ষমতায় এলে মমতার বিরুদ্ধে তদন্ত হবে। আমি মমতাকে চোর বলেছি। কারণ তিনি সারদা আর রোজভ্যালি–কাণ্ডে গরিব মানুষের ক্ষুদ্র আমানত লুট করেছেন। তাই তাঁর বিরুদ্ধে তদন্ত হবে।’\nঅন্যদিকে কংগ্রেসের রাজ্য সভাপতি সোমেন মিত্র পাল্টা দাবি করে বলেছেন, এবার মমতা তাঁর ডিগ্রি পাসের প্রমাণ দিক। পাশাপাশি তিনি বলেছেন, মমতা মিথ্যাচার করছেন। ৪২ আসনে জেতা যেমন কঠিন, তেমনি ৪২ আসন নিয়ে সরকার গড়া আরও কঠিন। মোদি হারলেও তাই কংগ্রেস অথবা বিজেপি জোটের শরিক দলের সমর্থন ছাড়া কারও সরকার গড়া সহজ হবে না।\nমমতা বন্দ্যোপাধ্যায় লোকসভা নির্বাচন পশ্চিমবঙ্গ তৃণমূল কংগ্রেস বিজেপি কংগ্রেস\nহামলাকারী গোষ্ঠী স্থানীয় না আন্তর্জাতিক?\n২ ঘন্টা ৫৫ মিনিট আগে ২ মন্তব্য\n১ ঘন্টা ২৬ মিনিট আগে ৫ মন্তব্য\n২ ঘন্টা ২৭ মিনিট আগে ৪ মন্তব্য\n৫ ঘন্টা ৪৫ মিনিট আগে ৮ মন্তব্য


ওয়াইম্যাক্স কি? - কিভাবে.কম\nপ্রশ্ন উত্তর › Category: সাধারণ › ওয়াইম্যাক্স কি?\nMintu asked4years ago\nওয়াইম্যাক্স (WiMAX) প্রযুক্তি হচ্ছে, বর্তমান সময়ের সর্বাধুনিক উচ্চগতির ব্রডব্যান্ড ইন্টারনেট প্রটোকল সার্ভিস যা তারবিহীন ব্যবস্থায় ১০ থেকে ৬০ কি.মি পর্যন্ত ইন্টারনেট সুবিধা প্রদান করে থাকে। তাকেই ওয়াইম্যাক্স বলে।\nওয়াইম্যাক্স এর ফুল নাম হচ্ছে, Worldwide Interoperability for Micro wave Access . Winmax নেটওয়ার্ক এর ব্যান্ডউইথ 30 MBps থেকে 75 MBps পর্যন্ত স্থির ডিভাইসে Gbps হতে পারে। একজন ব্যবহারকারীকে সর্বনিম্ন 4-8 Mbps ব্যান্ডউইথ কাজ করার সুযোগ দিয়ে থাকে।


‘দেখতে হলে ফিটফাট, চলে আসুন সদরঘাট’ বললেন, সাবেক নৌপরিবহনমন্ত্রী শাজাহান খান\nপ্রকাশের সময় : মে ৯, ২০১৯, ২:০১ অপরাহ্ণ\nআপডেট সময় : মে ৯, ২০১৯ at ২:০২ অপরাহ্ণ\nহ্যাপি আক্তার : নৌপরিবহনমন্ত্রী শাজাহান খান বলেছেন, ৪৭ বছর ধরে আমি পরিবহন সেক্টরে নেতৃত্ব দিচ্ছি। জিয়াউর রহমান থেকে শুরু করে এমন কোনো সরকার যায়নি, যে সরকারের সাথে আমার চুক্তি হয়নি। আমি যখন নৌপরিবহনমন্ত্রী হলাম তখন বলা হয়েছিলো যার হাতে সড়ক জিম্মি তাকে করা হলো নৌমন্ত্রী! আমি তখন বলেছিলাম আমি নৌ সেক্টরের উনয়নের জন্য আপ্রাণ চেষ্টা করে যাবো। এরপর থেকে ২০১৫ সালের এপ্রিল থেকে আজ পর্যন্ত ৪ বছর ৯ মাস একটি লঞ্চ ডুবির ঘটনা ঘটেনি। যেখানে প্রতি বছরই কোনো না কোনো লঞ্চ ডুবির ঘটনায় অসংখ্য প্রাণ ঝরে যেত। বুধবার চ্যানেল-আই এর একান্ত সাক্ষাৎকারে তিনি এসব কথা বলেন।\nশাজাহান খান বলেন, আমাকে সড়ক দুর্ঘটনা প্রতিরোধে সরকারের গঠন করা কমিটির চেয়ারম্যান করা হলো তখন অনেককেই বলতে শোনা গেলো, একজন বিতর্কিত মানুষকে দায়িত্ব দেওয়া হয়েছে। আমি শুধু তাদের এতোটুকু বলবো, এই বিতর্কিত মানুষটি যা তৈরী করে গেলো তা এখন মূল্যয়নের ভার আপনাদের ওপর। তিনি আরো বলেন, একটা সময় বলা হতো, ‘উপরে ফিটফাট, ভিতরে সদরঘাট’। সেই অবস্থা থেকে আমি সদরঘাটের পরিবর্তন এনেছি। এখন আমি বলি, ‘দেখতে হলে ফিটফাট, চলে আসুন সদরঘাট’।\nশাজাহান খান বলেন, মন্ত্রী হওয়ার পর প্রধানমন্ত্রী আমাকে নির্দেশ দিলেন লঞ্চঘাট, ফেরিঘাটের স্বাভাবিক অবস্থা ফিরিয়ে আনার। এরপর সর্বপ্রথম আমি হাত দেই সদরঘাটে। সেখানে দেখতে পেলাম ইজারা প্রথার কারণে এখানে এত অরাজকতা, অনিয়ম। আমি প্রধানমন্ত্রীকে জানাই ইজারা প্রথা বাতিল করা ছাড়া সদরঘাটের স্বাভাবিক অবস্থা ফিরিয়ে আনা অসম্ভব। তখন প্রধানমন্ত্রী জিজ্ঞেস করলেন, সদরঘাট থেকে ইজারায় প্রতিবছর কত টাকা সরকারি কোষাগারে জমা হয়? আমি তাকে জানালাম, ২ কোটি টাকা জমা হয়। তিনি বললেন, মাত্র ২ কোটি টাকার জন্য মানুষের এতো ভোগান্তি? তাহলে সদরঘাটের ইজারা প্রথা বাতিল করো। এরপর সদরঘাটের ইজারা প্রথা বাতিল করার পাশাপাশি সেখান থেকে ৩০০ হকারকে উচ্ছেদ করা হয়। এই ৩’শ হকার আমার বিরুদ্ধে সদরঘাটে অবস্থান নেয়। সেই অবস্থা মোকাবেলা করে সদরঘাটের স্বাভাবিক অবস্থা আমি ফিরিয়ে এনেছি।\nতিনি বলেন, নৌ সেক্টরে যদি আমরা শৃঙ্খলা ফেরাতে পারি, পরিবহন সেক্টরে কেন পারব না? সেই জায়গা থেকে নিরাপদ সড়ক বাস্তবায়নের লক্ষ্যে একটা কমিটি গঠন করা হয় সেই কমিটির দায়িত্ব দেয়া হয় আমাকে। তখন অনেককেই বলতে শোনা গেছে একজন বিতর্কিত লোককে দিয়ে কমিটি করা হচ্ছে। ‘এতটুকু বলতে পারি এই বিতর্কিত মানুষ যেটা তৈরি করেছে সেটা আগের যে কোনো প্রস্তাবনা থেকে আকাশ পাতাল পার্থক্য। আমরা নিরাপদ সড়ক বাস্তবায়নের লক্ষ্যে ১১১ সুপারিশ রেখেছি। সুপারিশ ১১১ হলেও মূলত ৭টি সুপারিশকে প্রধান গুরুত্ব দেওয়া হয়েছে।’\nতিনি আরো বলেন, আমরা সব থেকে গুরুত্ব দিয়েছি, সংশ্লিষ্ট প্রতিষ্ঠান (বিআরটিএ) সক্ষমতা বৃদ্ধিতে। আমি যদি বিআরটিএ’র চেয়ারম্যানকে প্রশ্ন করি তিনি অনেক প্রশ্নের উত্তর দিতে পারবেন না। জনগণকে আমি বলতে চাই, আপনারা কোনো দুর্ঘটনা ঘটলেই ড্রাইভারের ফাঁসি দাবি করেন। ফাঁসি কোনো সমাধান নয়।


দুই দিন ট্রাক-কাভার্ড ভ্যান বন্ধ রাখার ঘোষণা | দৈনিক মাথাভাঙ্গা\nদুই দিন ট্রাক-কাভার্ড ভ্যান বন্ধ রাখার ঘোষণা\nস্টাফ রিপোর্টার: ১০ দফা দাবি আদায়ে আগামী ২৭ ও ২৮ সেপ্টেম্বর ট্রাক, কাভার্ড ভ্যান, ট্যাংক লরি, প্রাইম মুভার পরিবহনের মালিক ও শ্রমিকরা কর্মবিরতি পালনের ঘোষণা দিয়েছেন। ফলে এই দুইদিন এসব পরিবহন বন্ধ থাকছে। গতকাল বৃহস্পতিবার জাতীয় প্রেসক্লাবে অনুষ্ঠিত এক সংবাদ সম্মেলনে বাংলাদেশ ট্রাক, কাভার্ড ভ্যান, ট্যাংক লরি, প্রাইম মুভার মালিক শ্রমিক সমন্বয় পরিষদ এই কর্মসূচির ঘোষণা দেয়। সংবাদ সম্মেলনে বক্তব্য রাখেন বাংলাদেশ সড়ক পরিবহন শ্রমিক ফেডারেশন-এর সাধারণ সম্পাদক মো. ওসমান আলী, অনুষ্ঠান আয়োজক কমিটির আহ্বায়ক মো. রুস্তম আলী ও সদস্যসচিব মো. তাজুল ইসলাম।\nদাবিগুলো হচ্ছে ট্রাকচালক লিটন ও আবু তালেব প্রামানিকসহ সব পরিবহন শ্রমিক হত্যার সুষ্ঠু তদন্তের মাধ্যমে দোষীদের আইনের আওতায় এনে দৃষ্টান্তমূলক শাস্তির ব্যবস্থা করতে হবে; সড়ক দুর্ঘটনায় ৩০২ ধারায় মামলা প্রত্যাহার করতে হবে, তদন্ত না করে এই ধারায় মামলা করা যাবে না; জটিলতা নিরসন করে ড্রাইভিং লাইসেন্স দিতে হবে; পণ্য পরিবহনের সময় মালামাল চুরি, ডাকাতি ও ছিনতাই প্রতিরোধে জরুরি কার্যকর ব্যবস্থা নিতে হবে।\nআরও রয়েছে সড়ক-মহাসড়কে কাগজপত্র চেকের নামে পুলিশি হয়রানি, চাঁদাবাজি ও মাসিক মাসোহারা বন্ধ করতে হবে; মালিক-শ্রমিক পরিষদের নির্দেশনা অনুযায়ী পরিচালনা ব্যয় ও বাস সার্ভিস চার্জ আদায় করার সুযোগ দিতে হবে; বিতর্কিত ব্যক্তিদের নিয়ে কমিটি করার উদ্যোগ বাতিল করতে হবে; সড়ক-মহাসড়কের পাস এবং প্রত্যেক জেলায় আধুনিক সুযোগ-সুবিধাসংবলিত ট্রাক ও বাস টার্মিনাল নির্মাণ ত্বরান্বিত করতে হবে।\nস্থানীয় সরকারের প্রজ্ঞাপন অনুযায়ী টার্মিনাল ব্যতিরেকে ঢাকা উত্তর ও দক্ষিণ সিটি করপোরেশন এবং পৌরসভার সড়ক-মহাসড়কে অবৈধ চাঁদা ও টোল আদায় বন্ধ করতে হবে; দেশের সড়ক-মহাসড়কগুলো শুধু হাইওয়ে পুলিশের অধীনে রাখার ব্যবস্থা করতে হবে।\nশিক্ষাঙ্গনে উপসর্গ দেখা দিলে শিক্ষার্থীদের না পাঠানোর আহ্বান